દેશની તમામ ઐતિહાસિક ઈમારતો દ્વારા થનારી કમાણી પર નજર કરી એ તો તેમાં તાજમહલ પ્રથમ નંબરે આવે છે. સંસદમાં આપવામાં આવેલા એક જવાબ અનુસાર 2013થી 2016 દરમિયાન તાજની ટિકિટથી 67.7 કરોડની કમાણી થઈ. દર વર્ષે તાજમહલ દ્વારા સરકારની તિજોરીમાં 22 કરોડ રૂપિયાની આવક થાય છે. સફેદ આરસપ્હાણથી બનેલા તાજની સુંદરતા જોવા માટે દર વર્ષે 10 લાખ ટૂરિસ્ટ ભારત આવે છે. આમ, જોવા જઈએ તો પર્યટન અને અર્થવ્યવસ્થાની દૃષ્ટિએ તાજમહલનું મહત્વ ખૂબ વધારે છે.